แรงซื้อหุ้นกลางหนุน SET ปิดบวก 3.46 จุด แนะจับตาประกาศตัวเลขจ้างงานสหรัฐฯ
แรงซื้อหุ้นกลางหนุน SET ปิดบวก 3.46 จุด แนะจับตาประกาศตัวเลขจ้างงานสหรัฐฯ โดยดัชนีปิดตลาดวันนี้ ที่ระดับ 1,756.41 จุด บวก 3.46 จุด หรือ 0.20% มูลค่าการซื้อขาย 5.71 หมื่นล้านบาท
28 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,756.41 จุด บวก 3.46 จุด หรือ 0.20% มูลค่าการซื้อขาย 5.71 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้มีลักษณะการเคลื่อนที่แบบ Sideway ขณะที่มีแรงซื้อที่ไหลกลับมาของตลาดสัญญาซื้อขายล่วงหน้าหนุนให้ตลาดฯปิดบวก อย่างไรก็ตาม นักลงทุนยังคงมีความกังวลเรื่องสงครามการค้าระหว่างสหรัฐฯและจีนที่ยังไม่ชัดเจน ประกอบกับผลประชุมธนาคารกลางสหรัฐฯ (FOMC) ส่งผลให้แรงซื้อในวันสุดท้ายของสัปดาห์ที่มีความเบาบาง
ส่วนหุ้นที่มีการปรับตัวขึ้นในวันนี้ นักวิเคราะห์มองว่าเกิดจากปัจจัยเฉพาะกลุ่มหนุนหุ้นบวกทั้งกลุ่มพลังงาน และกลุ่มสินเชื่อจำนำรถ
สำหรับแนวโน้มตลาดในสัปดาห์หน้า คาดการณ์ว่าจะยังคงเคลื่อนตัวในลักษณะ Sideway จากความวิตกเรื่องสงครามการค้า ส่งผลให้ เม็ดเงินลงทุนจากต่างชาติยังคงผันผวน โดยตลาดยังคงรอปัจจัยบวกใหม่เข้ามาหนุน
ทั้งนี้ แนะนำให้จับตาการประกาศตัวเลขการจ้างงานของสหรัฐฯ รวมไปถึงการเก็งกำไรผลประกอบการไตรมาส 3/61 พร้อมให้แนวรับที่ระดับ 1,735 จุด แนวต้านที่ 1,770 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,710.05 ล้านบาท ปิดที่ 54.25 บาท เพิ่มขึ้น 0.25 บาท
CPALL มูลค่าการซื้อขาย 2,362.49 ล้านบาท ปิดที่ 69.00 บาท ลดลง 0.25 บาท
AMATA มูลค่าการซื้อขาย 1,921.79 ล้านบาท ปิดที่ 24.10 บาท เพิ่มขึ้น 1.10 บาท
MTC มูลค่าการซื้อขาย 1,896.41 ล้านบาท ปิดที่ 48.25 บาท เพิ่มขึ้น 3 บาท
SAWAD มูลค่าการซื้อขาย 1,677.16 ล้านบาท ปิดที่ 48.25 บาท เพิ่มขึ้น 2.75 บาท
ตลาดหุ้นต่างประเทศ
